«Η ποδηλάτισσα» Ποίηση: Οδυσσέας Ελύτης, Μουσική: Μιχάλης Τρανουδάκης

Ερμηνεία: Αφροδίτη Μάνου (1979)

Το δρόμο πλάι στη θάλασσα περπάτησα

που ‘κανε κάθε μέρα η ποδηλάτισσα.

∗

Βρήκα τα φρούτα που ‘χε στο πανέρι της,

το δαχτυλίδι που ‘πεσε απ’ το χέρι της.

∗

Βρήκα το κουδουνάκι και το σάλι της,

τις ρόδες, το τιμόνι, το πεντάλι της.

∗

Βρήκα τη ζώνη της, βρήκα σε μιαν άκρη,

μια πέτρα διάφανη που ‘μοιαζε με δάκρυ.

∗

Τα μάζεψα ένα ένα και τα κράτησα

κι έλεγα πού ‘ναι πού ‘ναι η ποδηλάτισσα.

∗

Την είδα να περνά πάνω απ’ τα κύματα,

την άλλη μέρα πάνω από τα μνήματα.

∗

Την τρίτη νύχτωσ’ έχασα τ’ αχνάρια της,

στους ουρανούς άναψαν τα φανάρια της.

Αφού διάβασες τους στίχους, μπορείς να το ακούσεις μελοποιημένο πατώντας στον παρακάτω σύνδεσμο:

https://www.youtube.com/watch?v=vlVqEfpMAys